projecte-aina/catalan_government_crawling huggingface dataset:
L'Observatori aprofundirà en la investigació dels accidents de trànsit en l'entorn laboral, ja que en aquests últims cinc anys (2014-2018) representen aproximadament un 39% del total d'accidents mortals a la feina.
Encara que en la darrera dècada s'ha aconseguit una reducció significativa de les víctimes d'accident de trànsit, l'evolució de la sinistralitat viària associada a l'entorn laboral s'ha mantingut en la mateixa proporció.
Les dades de sinistralitat viària evidencien una problemàtica específica relacionada amb el món del treball, i reclama polítiques d'actuació adreçades a aquest entorn (treballadors, empresaris i agents socials), especialment en els accidents que es produeixen dintre de la jornada de treball.
El 2018, a Catalunya hi va haver un total de 114.348 accidents de treball amb baixa, dels quals 15.202 van ser accidents de treball relacionats amb el trànsit (13,29%).
D'aquests últims, el 77,85% van ser accidents de trànsit ocorreguts en el trajecte per anar o tornar de la feina i el 22,15% van ser accidents de trànsit ocorreguts durant la jornada laboral.
Des de l'òptica dels accidents laborals, durant el període 2014-2018 aproximadament el 13% van estar relacionats amb el trànsit.
Ara bé, si ens fixem en la seva gravetat, el percentatge del conjunt d'accidents de trànsit en l'entorn laboral es va elevar fins aproximadament el 39% dels accidents mortals a la feina.
En conjunt, els accidents laborals de trànsit representen un alt percentatge del total d'accidents laborals mortals; per tant, cal tractar la seguretat viària també des de l'òptica de la prevenció de riscos laborals.
Benvinguts i benvingudes a l'Observatori de la Seguretat Viària, un nou òrgan col·legiat que té com a objectiu crear un gran banc de dades, anàlisi i investigació de la seguretat viària a Catalunya.
L'Observatori disposa d'una nova eina de difusió del Servei Català de Trànsit que també respon als objectius del Pla estratègic de seguretat viària 2014-2020 en el sentit d'involucrar entitats públiques i privades en la millora de la mobilitat segura.
Us presentem aquesta iniciativa amb la voluntat de sumar coneixement i contrast de situacions socials relacionades amb la seguretat viària i comparar l'ús de criteris tècnics que donen suport a la gestió del trànsit en el nostre entorn.
Tot i que a Catalunya hi ha una tendència decreixent de la mortalitat en carretera i ciutat, les xifres més recents indiquen un estancament en la reducció de víctimes mortals i ferits greus.
És important no abaixar el cap i continuar treballant per poder assolir la Visió Zero que s'inclou en el mandat de la Unió Europea per al 2050.
Per aconseguir aquest objectiu, que reverteix directament en el benestar social de tota la ciutadania, hem d'aprendre i compartir les millors pràctiques i alhora aprofundir en la recerca i en la innovació.
L'Observatori és el millor marc per fer-ho.
Director del Servei Català de Trànsit
L'Observatori de la Seguretat Viària és un òrgan col·legiat, de consulta i participació que té com a finalitat impulsar polítiques de seguretat viària que contribueixin a reduir la sinistralitat.
- Josep Montané Capdevila, professor i investigador col·laborador UAB de la Càtedra de Formació i Educació Viàries i membre de l'Equip de Recerca en Educació i Formació Viàries.
- Mateu Turró i Calvet, catedràtic del Departament d'Infraestructures, Terreny i Territori de l'Escola Tècnica Superior d'Enginyers de Camins, Canals i Ports de Barcelona (UPC).
- Col·legi d'Enginyers Industrials de Catalunya.
- Rafael de Yzaguirre i Pabolleta, secretari adjunt de l'Associació Catalana de Municipis.
Manel Haro Ruiz, representant de la Federació Catalana de Municipis.
5 vocals designats entre persones que gaudeixin de reconeguda trajectòria en l'àmbit de la seguretat viària o persones que representin institucions i administracions públiques amb competències sobre trànsit, seguretat viària i mobilitat.
Anna Pintó i Piera, responsable de gestió i planificació de la seguretat viària.
Mònica Roche Vallés (coordinadora de l'àmbit de seguretat viària laboral) i Sr.
La Comissió Catalana de Trànsit i Seguretat Viària (CCTSV) va crear l'any 2012 el Grup de Treball SIAVT amb l'objectiu de fer un seguiment de l'activitat del SIAVT i proposar millores en la prestació dels serveis que ofereix actualment el SIAVT i el seu funcionament.
El Grup de Treball està compost per representants de les institucions següents:
Els treballadors socials ens poden ajudar a conèixer el conjunt de recursos, prestacions, activitats, programes i equipaments existents destinats a les víctimes, familiars i persones afectades per un accident de trànsit, ja siguin públics o privats.
Un accident de trànsit pot provocar una discapacitat a les víctimes que comporti dificultats en la integració educativa, laboral o social.
Per això és important conèixer les prestacions econòmiques i els recursos assistencials de la xarxa de serveis socials.
Els serveis socials per a persones amb discapacitat ofereixen informació, orientació i valoració per millorar la qualitat de vida i afavorir la integració social d'aquest col·lectiu:
També es pot consultar el Col·legi Oficial de Treball Social de Catalunya.
Per accedir a aquests serveis i ajudes cal fer una sol·licitud del certificat de reconeixement de discapacitat, sense el qual no es pot optar als serveis socials ni a les ajudes públiques descrites.
La seva concessió és un tràmit que pot trigar un temps i depèn, entre d'altres, de la disponibilitat dels recursos.
Podeu consultar també serveis i prestacions de diferents associacions i entitats especialitzades.
Algunes de les ajudes i prestacions econòmiques que es poden rebre són:
Davant l'impacte psicològic que un accident de trànsit pot produir en les víctimes, familiars i persones afectades és fonamental rebre atenció psicològica, orientació i suport emocional.
A través del SIAVT s'ofereix assessorament relacionat amb:
Aquestes associacions poden ser de gran ajuda per a les persones afectades, en trobar altres persones que viuen o han viscut la mateixa situació i que coneixen les necessitats de la persona afectada després d'un accident.
Ofereixen un acompanyament emocional basat en la visió de les persones que han patit l'experiència traumàtica.
El SIAVT també dona suport i orientació a les persones o familiars que tenen cura de les persones que han estat víctimes d'un accident de trànsit, les quals poden patir una sobrecàrrega emocional i física.
En cas de mort d'un ésser estimat, hi ha grups d'ajuda mútua i grups de dol que poden ajudar a entendre el procés pel qual s'està passant, així com a aprendre a viure amb la nova situació.
Les associacions de víctimes preveuen aquest tipus de suport.
Davant d'un accident, les persones que hagin pogut resultar ferides reben atenció sanitària i poden ser traslladades a un hospital o altres serveis sanitaris on seran ateses d'acord amb els protocols existents.
En alguns casos, la gravetat de les lesions pot requerir l'ingrés hospitalari.
Durant l'estada hospitalària, en funció de la lesió i la gravetat, és possible que es comenci algun tipus de rehabilitació i que intervinguin diferents especialistes en el tractament, així com el treballador social, per donar suport i orientació.
Després d'aquesta primera atenció sanitària urgent, pot ser necessari continuar un tractament de manera ambulatòria, com ara tractaments de rehabilitació, fisioteràpia, etc.
L'atenció especialitzada i hospitalària als pacients es presta a través de la xarxa hospitalària d'utilització pública que està desplegada a tot el territori català.
L'atenció sociosanitària comprèn el conjunt de cures destinades a aquelles persones malaltes, generalment amb caràcter crònic, i persones amb discapacitat que, per les seves característiques especials, es poden beneficiar de l'actuació simultània dels serveis sanitaris i socials per potenciar la seva autonomia, pal·liar les seves limitacions o sofriments i facilitar la seva reinserció social.
Podeu consultar la informació sobre el sistema sanitari públic, relativa als diferents circuits i recursos existents, ja siguin per donar resposta a la demanda d'una atenció immediata, a la d'atenció especialitzada i hospitalària o la relativa a l'atenció sociosanitària, als diferents enllaços del Servei Català de la Salut.
D'altra banda, en qualsevol dels casos, cal informar la companyia d'assegurances i la mútua laboral en cas d'accident de treball, ja que en aquests casos són ells qui es fan càrrec del seguiment mèdic.
Enllaços del Servei Català de la Salut
Per tal de conèixer des d'un principi els nostres drets i encarregar-nos d'algunes gestions que ajudaran a la reclamació de les responsabilitats relacionades amb un sinistre, el SIAVT derivarà als usuaris els recursos vigents en l'àmbit jurídic i legal.
El SIAVT ofereix assessorament sobre on trobar ajuda per fer els tràmits relacionats amb el sinistre.
Alguns dels llocs de referència són el servei d'orientació jurídica (SOJ) o l'oficina d'atenció ciutadana (AOC), on es presta atenció jurídica, a la plaça Sant Miquel, núm. 3, de Barcelona.
El Servei d'Orientació Jurídica (SOJ) ofereix una primera orientació personalitzada i presencial sobre el tema plantejat i la viabilitat d'acudir als tribunals o de recórrer a vies alternatives de resolució de conflictes.
És un servei gratuït que requereix cita prèvia i està subvencionat pel Departament de Justícia.
Sempre que un sinistre de trànsit comporti lesions, danys materials (al vehicle o de qualsevol tipus), pèrdues familiars, perjudicis morals, perjudicis o pèrdues d'ingressos, existeix el dret a reclamar una indemnització.
Una de les primeres coses que cal fer és trametre el comunicat d'accident a la companyia d'assegurances.
Per tal de poder complir adequadament amb tots els tràmits legals, serà important guardar tots els documents que anem recopilant: informes mèdics del moment del sinistre, documents policials, comunicat d'accident, dades dels testimonis i despeses vàries com taxis i farmàcia.
Quan un accident comporta l'existència d'un responsable, les víctimes tenen dret a presentar una denúncia amb un temps delimitat.
Per tal de donar resposta a la situació de gran vulnerabilitat i desorientació en què es troben les víctimes dels accidents de trànsit, s'ha creat el Servei d'Informació i Atenció a les Víctimes de Trànsit (SIAVT), adscrit al Servei Català de Trànsit.
El Servei d'Informació i Atenció a les Víctimes de Trànsit és un servei d'ajuda que ofereix orientació i informació a les víctimes i persones afectades per un sinistre de trànsit, amb la corresponent derivació als recursos pertinents.
Ofereix a les víctimes i familiars d'un sinistre de trànsit un servei d'ajuda, orientació i informació perquè puguin fer els tràmits necessaris i conèixer els recursos existents.
Per rebre informació més especialitzada sobre els drets que els reconeix la legislació vigent i fer tràmits més específics, es deriva als recursos existents.
El SIAVT ofereix, amb un equip de psicòlegs especialitzats, suport i atenció psicològica en la recuperació personal i social davant d'un sinistre de trànsit, tant per mitjans telefònics com presencials.
L'equip de professionals del SIAVT dona atenció a les víctimes i persones afectades per un sinistre de trànsit a través del telèfon 900 100 268 o a través d'internet.
L'horari d'atenció telefònica és de 9 h a 20 h els 365 dies de l'any.
El SIAVT també ofereix assessorament mitjançant una visita presencial amb els nostres psicòlegs, la qual es pot sol·licitar per telèfon o internet.
Utilitzeu aquest formulari exclusivament per a sol·licitar informació, assessorament i atenció com a víctima d'un sinistre viari.
Informació sobre Protecció de Dades.
Denominació tractament: servei d'informació i atenció a les víctimes i afectats per accidents de trànsit a Catalunya (SIAVT).
Responsable del tractament: la persona titular de la Direcció del Servei Català de Trànsit (Diputació, 355, 08009 Barcelona).
Contacte del Delegat de protecció de dades: C/Diputació, 355, 08009 Barcelona o [EMAIL].
Finalitat: atendre de forma personalitzada les víctimes i afectats per accidents de trànsit a Catalunya.
Legitimació: Llei Orgànica 6/1997, de 15 de desembre de transferència de competències, i Llei 14/1997, de 24 de desembre de creació del Servei Català de Trànsit.
Destinataris: les dades no es facilitaran a tercers.
Drets de les persones interessades: Sol·licitar l'accés, rectificació i supressió de les dades, i la limitació o oposició al tractament.
Reclamació: us podeu adreçar a l'Autoritat Catalana de protecció de Dades ( ACPD ).
Informació addicional accediu al web de l'SCT.
És un plaer donar-vos la benvinguda al Servei d'Informació i Atenció a les Víctimes de Trànsit, servei adscrit al Servei Català de Trànsit (SCT), l'organisme de referència a Catalunya en la gestió de la mobilitat i de les polítiques de seguretat viària.
El SIAVT és una iniciativa pionera a l'Estat espanyol per acostar les polítiques de lluita contra la sinistralitat viària a la societat catalana, i pretén ser un servei integrador i no excloent, motiu pel qual en la seva posada en marxa s'ha buscat la complicitat de tots els organismes i institucions implicats de manera directa o indirecta en la seguretat viària, entre d'altres, les associacions de víctimes de trànsit de Catalunya.
El SIAVT ofereix a les víctimes i familiars d'un accident de trànsit un servei d'ajuda, orientació i informació perquè puguin fer els tràmits necessaris, conèixer els recursos existents, rebre informació sobre els drets que els reconeix la legislació vigent, i rebre suport i atenció psicològica en la recuperació personal i social davant un accident de trànsit.
La reducció de la mortalitat i lesivitat als carrers i carreteres catalanes constitueix un objectiu prioritari per al Govern de la Generalitat.
Seguint les directrius de la UE de cara al 2020, es pretén assolir un decrement del 50% de les víctimes mortals respecte de les de l'any 2010.
Una primera fita a aconseguir per tal d'arribar a l'objectiu del 2050 de víctimes zero.
Més enllà de les xifres, no podem oblidar que rere cada accident de trànsit hi ha una veritable tragèdia humana tant per a la víctima com per als seus familiars.
Davant d'això, el Servei Català de Trànsit no només vol centrar els seus esforços a prevenir la sinistralitat sinó també a donar suport a les víctimes d'accidents de trànsit i als seus familiars en els moments més durs, en estreta col·laboració amb les associacions de víctimes d'accidents de trànsit.
Director del Servei Català de Trànsit
El model de mobilitat i seguretat viària actual té uns costos econòmics, socials, ambientals i per a la salut de les persones molt elevats.
Els objectius de reducció de víctimes mortals i ferides greus així com de reducció de la contaminació exigeixen consensuar amb tots els actors implicats les línies prioritàries a definir.
El nou model de mobilitat ha de:
Des de l'any 2010, el nombre de persones mortes a Catalunya en accidents de trànsit s'ha reduït, tot i que encara hi ha molt camí a recórrer per tal d'assolir els objectius marcats per la Unió Europea i alineats amb la Visió Zero per arribar a l'horitzó de l'any 2050 sense víctimes mortals ni ferits greus amb seqüeles per a tota la vida.
El Pacte Nacional per la Mobilitat Segura i Sostenible, en què participin tots els agents implicats directament o indirectament en l'àmbit de la seguretat viària, té per objectiu implantar una mobilitat més segura i al mateix temps sostenible, saludable, connectada i automatitzada.
L'impuls del Pacte nacional permet donar resposta als nous reptes en la mobilitat que s'estan produint, facilitant la convivència i la seguretat entre els usuaris dels diferents modes de transport que conflueixen en un mateix espai públic; potenciant una mobilitat segura, sostenible i respectuosa amb el medi ambient i la salut; i impulsant els modes de transport no motoritzats, la mobilitat activa i la promoció del transport públic.
Igualment s'han de tenir en compte el desenvolupament i la implantació de les noves tecnologies aplicades a la indústria de l'automoció, a les infraestructures viàries i als sistemes d'informació i de gestió del trànsit.
A més, s'ha de liderar la transició cap a una mobilitat cada cop més connectada i autònoma.
El tràmit electrònic de presentació d'al·legacions i recursos es pot fer amb contrasenya o amb certificat digital.
Us facilitem els manuals que us expliquen com fer aquest tràmit:
En aplicació de la Llei de Trànsit, un cop notificada una denúncia o acord d'incoació, la persona interessada disposa d'un termini de 20 dies naturals, a comptar des de l'endemà de la notificació, per presentar un escrit d'al·legacions.
Aquest escrit ha d'anar dirigit al Servei Territorial de Trànsit instructor de l'expedient sancionador, amb aportació i/o proposició de les proves que consideri pertinents per a la seva defensa.
Recordeu que si s'efectua el pagament amb descompte les al·legacions es tindran per no presentades.
En aquells expedients tramitats pel procediment ordinari (aquells en què es van formular al·legacions i no es va efectuar el pagament amb descompte) es pot presentar davant la persona que ocupa la direcció del Servei Català de Trànsit un recurs potestatiu de reposició contra la resolució sancionadora.
Aquest recurs és potestatiu per la qual cosa es pot escollir entre presentar-lo o interposar directament un Recurs contenciós administratiu davant del jutjat corresponent.
El termini per interposar el recurs de reposició és d'un mes, a comptar des de l'endemà de la notificació de la resolució sancionadora.
El termini per resoldre'l és d'un mes i de no recaure resolució expressa en aquest termini s'entendrà desestimat en virtut del silenci administratiu negatiu, quedant oberta la via contenciós administrativa.
El recurs extraordinari de revisió es pot interposar contra els actes ferms en via administrativa, davant el mateix òrgan administratiu que els va dictar, que també és el competent per resoldre, i només quan es doni alguna de les circumstàncies següents:
Termini: En el primer cas, quatre anys des de la data de notificació de la resolució impugnada.
En els altres tres casos, tres mesos, a comptar des del coneixement dels documents o des que la sentència judicial sigui ferma.
Quan no s'ha efectuat el pagament d'una sanció en el període voluntari, s'inicia la recaptació per via executiva que correspon a l'Agència Tributària de Catalunya.
Si heu rebut una provisió de constrenyiment de l'Agència Tributària de Catalunya podeu interposar recurs de reposició accedint al següent enllaç:
Per tal de donar resposta a la situació de gran vulnerabilitat i desorientació en què es troben les víctimes dels accidents de trànsit s'ha creat el Servei d'Informació i Atenció a les Víctimes de Trànsit (SIAVT), adscrit al Servei Català de Trànsit.
Horari de contacte: 9h a 20h els 365 dies de l'any
Recull de les normes principals en matèria de trànsit, circulació de vehicles de motor i seguretat viària, així com de les modificacions posteriors.
Normes relatives a la creació, l'estructura i el funcionament del Servei Català de Trànsit.
En aquest apartat teniu accés a la documentació sobre disposicions normatives del Servei Català de Trànsit en tràmit d'informació pública.
El Departament d'Interior i el Servei Català de Trànsit han desenvolupat una aplicació per a mòbils Android que permet als conductors evitar distreure's amb aquests elements de telefonia mentre condueixen.
Aquesta app, de descarrega gratuïta (Google Play) i anomenada Conduint pot ser utilitzada per bloquejar i silenciar les notificacions de la telefonia mòbil mentre s'està circulant amb l'objectiu d'augmentar la seguretat viària evitant les desatencions.
D'aquesta manera es vol aprofitar l'impacte de les noves tecnologies a favor de la mobilitat segura i configurar l'ús del telèfon mòbil de manera que aquest s'adeqüi a la normativa vigent i s'adapti la utilització sense emprar les mans.
Els usuaris de l'aplicació poden optar per les següents opcions:
Condicions d'ús de l'aplicació mòbil App Conduint
La persona titular o arrendatària a llarg termini del vehicle, quan l'administració li requereix, és responsable de facilitar-li les dades del conductor/a del vehicle en el moment de la infracció.
Té vint dies naturals per contestar, a comptar des de l'endemà del dia que hagi rebut la notificació de requeriment.
La persona que ha estat objecte d'un requeriment de conductor/a no pot abonar la sanció.
Incomplir el deure d'identificació del conductor/a que té la persona titular o arrendatària a llarg termini del vehicle és una infracció molt greu.
Heu d'identificar a la persona que conduïa el vehicle en el termini de vint dies naturals des de l'endemà que s'hagi rebut la notificació.
Tingueu en compte que si efectueu el pagament amb descompte el procediment finalitzarà i no s'atendrà la identificació.
La persona identificada disposarà d'un termini per pagar amb descompte a partir del moment que se li notifiqui la denúncia.
Sí, utilitzant la contrasenya que s'ha assignat específicament al vostre expedient.
La trobareu en l'imprès de notificació de l'acord d'incoació o del requeriment de conductor/a que se us ha enviat.
Cada formulari fa referència a un únic expedient sancionador i té efectes jurídics només en aquest expedient.
Quan envieu la vostra sol·licitud de subscripció a les notificacions electròniques rebreu un missatge de resposta de la Dirección General de Tráfico (DGT) comunicant-vos que heu estat donats d'alta a la DEV.
Això vol dir que a partir d'aquest moment rebreu les notificacions dels expedients sancionadors de trànsit per mitjans electrònics.
Totes les notificacions dels expedients sancionadors de trànsit del Servei Català de Trànsit, de la Dirección de Tráfico del Gobierno Vasco, de la Dirección General de Tráfico (DGT) i dels ajuntaments que es vagin incorporant al sistema en les quals consteu com a persona interessada.
Les notificacions electròniques del Servei Català de Trànsit es consultaran a la secció "La meva carpeta" de Tràmits gencat.
Les notificacions de les altres administracions s'hauran de consultar a les plataformes corresponents.
Si en la sol·licitud heu indicat la vostra adreça de correu electrònic o el vostre número de telèfon mòbil, rebreu un missatge/SMS avisant que teniu pendent de llegir una notificació rebuda a Tràmits gencat.
Un cop rebut l'avís, teniu 10 dies naturals per acceptar-la o rebutjar-la.
Si transcorregut aquest termini no heu accedit a la notificació aquesta s'entendrà rebutjada i continuarà el procediment, amb els mateixos efectes que si s'hagués practicat la notificació.
Des del moment en que accediu al contingut de la notificació s'entendrà que aquesta ha estat efectuada (practicada).
Té els mateixos efectes jurídics que la notificació en paper.
Tant les notificacions electròniques com els avisos mitjançant correu electrònic i/o SMS són un servei gratuït.
Un cop subscrites a les notificacions electròniques, les persones físiques poden donar-se de baixa omplint el mateix formulari de subscripció però seleccionant l'opció de "baixa".
En canvi, segons la Llei de Seguretat Viària disposar d'una DEV és obligatori per a les persones jurídiques.
Per això, la Dirección General de Tráfico, que és qui gestiona la base de dades comuna, no accepta les baixes de persones jurídiques.
Si teniu qualsevol incidència que no us permet accedir a la notificació heu de registrar-la a l'apartat bústia de contacte i es farà arribar als tècnics corresponents.
Hi ha tres maneres d'accedir a les notificacions electròniques del Servei Català de Trànsit: amb contrasenya, amb idCAT Mòbil i amb certificat digital.
Consulteu en el manual que trobareu a continuació com funciona cada un d'aquestes mitjans.
Per fer efectiu l'import de la multa, es pot utilitzar una de les modalitats següents:
D'acord amb el que estableix la legislació vigent, les sancions de multa es poden pagar en el termini de 20 dies naturals següents a la data de notificació de la denúncia amb una reducció del 50% de la quantia consignada a la notificació.
La persona únicament podrà presentar recurs contenciós administratiu davant el Jutjat.